Document ID: /roh_data/filtered/fineweb-2-filterrobots_roh.jsonl.gz/34084

Tenor experts ha la SNB probabel intervegnì l'emna passada cun cumpras da 3,8 milliardas francs. Questas intervenziuns vegnian ni confermadas ni dementidas da la banca. Ils 16 d'avust eran ils deposits da Confederaziun e banca naziunala sin ina summa da 589,3 milliardas francs. Gia las emnas avant èn ils dabuns a vista s'augmentads marcantamain. Las ultimas tschintg emnas èn quests dabuns creschids per passa 10 milliardas francs.
L'ultim temp è il franc vegnì pli e pli ferm. Avant curt è l'euro crudà sut 1,09 francs. Sch'il curs dal franc svizzer s'augmenta lura ha l'industria d'export svizra ed il turissem problems da vender.
RR novitads 16:00